Jaanika Merilo

Jaanika Merilo (ukraina keeles Яніка Бориславівна Мерило, sünninimi Jaanika Mihhalevitš; endine nimi Jaanika Heinsoo; sündinud 16. novembril 1979 Tartus) on Eesti ja Ukraina tehnoloogia- ja ühiskonnategelane, kes on spetsialiseerunud IT-valdkonnale. Eesti ühe aktiivseima Ukrainat toetava organisatsiooni MTÜ Herojam Slava kaasasutaja.

 Haridus 
Ta on lõpetanud 1997. aastal Miina Härma Gümnaasiumi ja 2015. aastal Inglismaal Cumbria ülikooli magistriõppes erialal "Sustainable Management" ning õppinud Ameerika Ühendriikides Cornelli Ülikoolis. 2022. aastal lõpetas ta cum laude magistriprogrammi Rome Business Schoolis suunaga e-tervise juhtimine. 2023. aastast õpib King's College Londoni magistriõppes "Maailma turvalisuse" (Global Security) erialal.

 Töökäik 
2014. aasta septembrist kuni 2016. aasta oktoobrini oli Merilo Ukraina Investorite Liidu (UVCA) tegevjuht. 

Ta oli 2015. aasta 5. jaanuarist kuni sama aasta aprillini Ukraina majandusarengu ja kaubanduse ministri ühiskondlikel alustel tegev nõunik. 

2015. aasta 16. juunist oli ta Lvivi linnapea Andri Sadovõi nõunik, kes on Ukraina partei Samopomitš (Самопоміч) asutaja. 

2016. aasta maist oli Merilo Ukraina taristuministri Volodõmõr Omeljani nõunik ning alates 2016. aasta augustist Dnipro aselinnapea jätkates Ukraina taristuministri Volodõmõr Omeljani ning Lvivi linnapea Andri Sadovõi nõunikuna. 

Alates 19. juulist 2019 on Merilo Ukraina Riikliku Tolliteenistuse juhi Maksõm Nefjodovi nõunik.Яніка Мерило приєдналася до команди Держмитної служби - Інтерфакс-Україна, 19.07.2019 (vaadatud: 10.06.2020) 

2018. aasta novembrist kuni 2023. aasta märtsini oli ta Ukraina ühe suurima IT-ettevõtte ELEKS Eesti ja Skandinaavia regioonijuht. 

Alates 2019. aasta oktoobrist on Jaanika Merilo Ukraina infrastruktuuri ja transpordi ministri Vladõslav Krõkli nõunik ning alates 2019. aasta 16. oktoobrist Ukraina asepeaministri ning digisiirde ministri Mõhhailo Fjodorovi nõunik.Бывшая советница мэра Днепра теперь советует цифровому вице-премьеру 

2. jaanuarist 2022 on Merilo globaalse investeerimis- ja turundusplatvormi Funderbeami PR ja kommunikatsioonijuht jätkates minister Fedorovi nõunikuna. 

2023. aasta märtsist on Jaanika Eesti Sotsiaalministeeriumi nõunik innovatsiooni ja rahvusvahelise koostöö suunal ning alates 2024. aasta jaanuarist eTervise strateegiajuht, jätkates Ukraina digiministri nõunikuna. 2024. aasta oktoobris alustas Jaanika Merilo Eesti Sotsiaalministeeriumi digilahenduste poliitikajuhi ametikohal.

 Ühiskondlik tegevus 
Merilo on heategevusprojektide Angels asutaja. BookAngel raames kingitakse lasteraamatuid raamatukogudele, lasteaedadele ja lastekodudele. SoundAngel toetab noori muusikuid stipendiumitega õpinguteks ning kingib noorte muusikakoolidele muusikainstrumente. EcoAngel raames korraldatakse koos kooliõpilastega laupäevakuid ümbritseva keskkonna koristuseks. 

2022. aastal kaasasutas Merilo MTÜ Herojam Slava, mis toetab Ukrainat, k.a. Eesti rahva poolt luuredrooni annetamist Ukraina erioperatsioonivägedele, ning Ukraina laste otsinguil, kes on küüditatud Venemaale.

 Tunnustus 

 2015. aastal valiti ta New Europe 100 kõige uuendusmeelsemate Kesk- ja Ida-Euroopa liidrite nimekirja"Kesk- ja Ida-Euroopa 100 kõige uuendusmeelsema liidri sekka valiti ka kaheksa Eesti nominenti" Õhtuleht, 30. november 2015
 2015, 2016, 2017 ja 2018 nomineeritud TOP 100 "Kõige mõjuvõimsamat naist Ukrainas" ajakirja Focus poolt (2015 — 66, 2016 — 54, 2017 — 59 and 2018 — 57) 

 Isiklikku 
Ta on abielus ja poja ema. Tema isa Borislav Mihhalevitš on rahvuselt ukrainlane, sündinud Kamjanets-Podilskõis, ema Heinike Heinsoo on Tartu Ülikoolis läänemeresoome keelte dotsent.

Ta valdab emakeelena eesti, ukraina ja vene keelt, inglise ja soome keelt ning prantsuse keelt.

 Teosed 
Avaldanud 2007. aastal luulekogu "Rütmist väljas" ning Ukraina kirjastuses Folio elulooraamatu "Я от Яники" (2020). 2021. aasta detsembris ilmus Petrone Printi "Minu"-sarjas Jaanika Merilo "Minu Ukraina".

 Viited 

 Välislingid 

 ЯНІКА МЕРИЛО. Як технології впливають на держбюджет. Естонський кейс - Економічна правда, 26.02.2020
 Яника Мерило. Полигон для хакеров. Как Украине защитить свое киберпространство и данные граждан - Focus.ua, 03.06.2020

Kategooria:Eesti majandustegelased
Kategooria:Eestlased Ukrainas
Kategooria:Miina Härma Gümnaasiumi vilistlased
Kategooria:Sündinud 1979